
2 Φεβρουάριου 2018 


ΤΕΥΧΟΣ Α.Α.Π. 


Αρ. Φύλλου 17 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Αριθμ. 4754 _ 

Χαρακτηρισμός ως διατηρητέου του διώροφου 
κτιρίου που βρίσκεται στον Πολύγυρο του Δήμου 
Πολυγύρου του Νομού Χαλκιδικής, στην οδό Κα- 
ρατάσιου, φερομένου ως συνιδιοκτησίας Δήμου 
Πολυγύρου και κληρονόμων Σοφίας Γιαννιού. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Του ν. 4067/2012 «Νέος Οικοδομικός Κανονισμός» 
(ΦΕΚ 79/Α709.04.2012) και ειδικότερα του άρθρου 6: 
«Προστασία Αρχιτεκτονικής και Φυσικής Κληρονομιάς». 

β) Του π.δ. 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158/Α710.10.1986) 
και ειδικότερα του αρθ. 2, παρ. δ αυτού. 

γ)Του π.δ. 108/2014«Οργανισμόςτου Υπουργείου Μα¬ 
κεδονίας και Θράκης» (ΦΕΚ 175/Α728.08.2014), όπως 
τροποποιήθηκε και ισχύει με την υπ'αριθμ. 5786/2017 
(ΦΕΚ 22/Β72017) κοινή υπουργική απόφαση «περί με¬ 
ταφοράς και κατανομής αρμοδιοτήτων.Μακεδονίας 

Θράκης». 

δ) Του π.δ. 24/2015 (ΦΕΚ 20/Α727.01.2015) και π.δ. 
123/2016 (ΦΕΚ 208/Α704.11.2016), περί σύστασης και 
μετονομασίας υπουργείων. 

ε) Του π.δ. 125/2016 (ΦΕΚ 210/Α'705.11.2016) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών» με το οποίο διορίζεται η Μαρία Κάλλια-Τσαρουχά 
στη θέση της Υφυπουργού Εσωτερικών. 

στ) Της υπ’ αριθμ. 39324/09.12.2016 απόφασης του 
Πρωθυπουργού και του Υπουργού Εσωτερικών (ΦΕΚ 
3959/Β709.12.2016) «Ανάθεση αρμοδιοτήτων στην Υφυ¬ 
πουργό Εσωτερικών Μαρίας Κάλλια - Τσαρουχά». 

2. Την από 03.07.2017 αιτιολογική έκθεση τουΤμήμα- 
τος Παραδοσιακών Οικισμών και Διατηρητέων Κτιρί¬ 
ων της Διεύθυνσης Περιβάλλοντος και Πολιτισμού του 
Υπουργείου Εσωτερικών. 

3. Το με αριθμ. πρωτ. 2024/03.07.2017 έγγραφο του 
Τμήματος Παραδοσιακών Οικισμών και Διατηρητέων 


Κτιρίων της Δ/νσης Περιβάλλοντος και Πολιτισμού του 
Υπουργείου Εσωτερικών (κοινοποίηση της αιτιολογικής 
έκθεσης). 

4. Το υπ'αριθμ. ΥΠΠΘΑ/ΓΔΑΜΤΕ/ΥΝΜΤΕΚΜ/202992/ 
19032/1409/31.05.2017 έγγραφο της Υπηρεσίας Νεωτέ- 
ρων Μνημείων και Τεχνικών Έργων Κεντρικής Μακεδο¬ 
νίας (αρ. πρωτ. ΥΠΕΣ: 2024/06.06.2017). 

5. Το υπ'αριθμ. 76/23.11.2016 έγγραφο του Συμβουλί¬ 
ου Αρχιτεκτονικής Περιφερειακής Ενότητας Χαλκιδικής 
με επισυναπτόμενο το πρακτικό 1 της 15ης/07.11.2016 
συνεδρίασης. 

6. Το υπ'αριθμ. οικ. 1580/25.09.2017 έγγραφο του Τμή¬ 
ματος Οικοδομικών Αδειών και Ελέγχου Κατασκευών 
της Διεύθυνσης Πολεοδομίας του Δήμου Πολυγύρου 
(εφαρμογή διαδικασίας δημοσιοποίησης της αιτιολο- 
γικής έκθεσης). 

7. Το γεγονός ότι δεν κατατέθηκε καμία ένσταση από 
τους ιδιοκτήτες του κτιρίου μέσα στα χρονικά όρια της 
προβλεπόμενης από το ν. 4067/2012 προθεσμίας. 

8. Την από 18.10.2017 εισήγηση του Τμήματος Παρα¬ 
δοσιακών Οικισμών και Διατηρητέων Κτιρίων της Διεύ¬ 
θυνσης Περιβάλλοντος και Πολιτισμού του Υπουργείου 
Εσωτερικών προς το Κεντρικό Συμβούλιο Αρχιτεκτονι¬ 
κής Μακεδονίας και Θράκης (ΚΕ.Σ.Α.Μ.Α.Θ.). 

9. Τη γνωμοδότηση του Κεντρικού Συμβουλίου 
Αρχιτεκτονικής Μακεδονίας και Θράκης (πρακτικό 
7/30.11.2017/ θέμα 3ο - 2ο στην ημερήσια διάταξη/αρ. 
πρωτ. ΥΠΕΣ: 4754/04.12.2017) με παρατηρήσεις, απο¬ 
φασίζουμε: 

1. Χαρακτηρίζουμε ως διατηρητέο το διώροφο κτί¬ 
ριο που βρίσκεται στον Πολύγυρο του Δήμου Πολυ¬ 
γύρου του Νομού Χαλκιδικής, στην οδό Καρατάσιου, 
φερομένου ως συνιδιοκτησίας Δήμου Πολυγύρου 
και κληρονόμων Σοφίας Γιαννιού (η θέση του οποίου 
ενδεικτικά σημειώνεται στο επισυναπτόμενο από¬ 
σπασμα χάρτη του οικισμού Πολυγύρου), για τους 
παρακάτω λόγους: 

α) Το κτίριο είναι αξιόλογο με αρχιτεκτονικά, κατα¬ 
σκευαστικά και μορφολογικά χαρακτηριστικά της πα¬ 
ραδοσιακής αρχιτεκτονικής του Πολυγύρου. Αποτελεί 
αξιόλογο δείγμα της μακεδονικής αρχιτεκτονικής της 
περιοχής της Χαλκιδικής και τεκμήριο ιστορίας της τε¬ 
χνολογίας κατασκευής των κτιρίων αυτής της εποχής. 

β) Το κτίριο αποτελεί αξιόλογο κομμάτι του συνόλου 
και της κλίμακας των όγκων των κτιρίων του οικισμού, 
και ειδικότερα αυτών που βρίσκονται εντός του τμήμα¬ 
τος που είναι χαρακτηρισμένο ως «ιστορικός τόπος». 
Αποτελεί δείγμα κατασκευής που συνδέεται με την 
ιστορία και την κοινωνική και οικονομική εξέλιξη του 
Πολυγύρου. 

γ) Η διατήρηση του και η αποκατάστασητου θα συμβάλ¬ 
λει στην ανάδειξη του παραδοσιακού χαρακτήρα του οι¬ 
κισμού και στη διάσωση και ανάδειξη της παραδοσιακής 
αρχιτεκτονικής κληρονομιάς και της αισθητικής φυσιο¬ 
γνωμίας της περιοχής. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοιχείων 
του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική 
διαρρύθμιση του κτιρίου σύμφωνα με την τυπολογία 
της παραδοσιακής αρχιτεκτονικής του οικισμού, καθώς 
και η αλλαγή της χρήσης του, εφόσον δεν αλλοιώνεται 
ο γενικός αρχιτεκτονικός χαρακτήρας του και οι αρχές 
της σύνθεσής του. 

4. Σε περίπτωση που η επικινδυνότητα του κτιρίου 
δεν μπορέσει να αρθεί με ηπιότερα μέτρα προστασί¬ 
ας και επιβληθεί η κατεδάφιση του για την εφαρμογή 
πρωτοκόλλου επικινδύνως ετοιμόρροπου κτίσματος 
της αρμόδιας τριμελούς επιτροπής του αρθ.7 του από 
13.04.1929 π.δ. «Περί επικινδύνων οικοδομών» (ΦΕΚ 
153/Α722.04.1929), ισχύουν οι διατάξεις της παρ. 6α του 
ν. 4067/2012 (ΦΕΚ 79/Α709.04.2012), προκειμένου να 
είναι δυνατή η ανακατασκευή του. Επιβάλλεται να προ- 
ηγηθεί η άμεση λεπτομερής αρχιτεκτονική και φωτογρα¬ 
φική αποτύπωση, καθώς και με κάθε άλλο δυνατό τρόπο 
τεκμηρίωση της υφιστάμενης κατάστασης του ακινήτου. 
Σε κάθε περίπτωση επιβάλλεται να διατηρηθεί η πέτρινη 
δομή - τεχνοτροπία των εξωτερικών τοίχων και άλλων 


λίθινων στοιχείων (μανδρότοιχος) που οφείλουν να είναι 
τα ίδια με την υφιστάμενη κατάσταση όσον αφορά στα 
υλικά, ακόμα και στην περίπτωση ανακατασκευής (γεγο¬ 
νός που θα ελεγχθεί κατά την υποβολή για έγκριση του 
σχετικού φακέλου ανακατασκευής από το ΚΕΣΑΜΑΘ). 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στη στέγη και στις όψεις του δια¬ 
τηρητέου κτιρίου, πλην των αναγκαίων, περιορισμένων 
διαστάσεων επιγραφών, που υποδηλώνουν τη χρήση του. 

6. Για οποιαδήποτε επέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοπο¬ 
θέτηση των αναγκαίων επιγραφών, απαιτείται ο έλεγχος 
της μελέτης από το αρμόδιο Συμβούλιο Αρχιτεκτονικής 
και η έγκριση αυτών από τη Διεύθυνση Περιβάλλοντος 
και Πολιτισμού του Υπουργείου Εσωτερικών (Τομέας 
Μακεδονίας και Θράκης). Διευκρινίζεται ότι, με απόφαση 
του Υπουργού Εσωτερικών μπορεί να ορίζονται εργασίες 
ή επεμβάσεις για τις οποίες δεν απαιτείται έγκριση της 
αρμόδιας υπηρεσίας του Υπουργείου Εσωτερικών. 

7. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

8. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

9. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Δεκεμβρίου 2017 

Η Υφυπουργός 

ΜΑΡΙΑ ΚΟΛΛΙΑ - ΤΣΑΡΟΥΧΑ 




Τεύχος ΑΑΠ 17/02.02.2018 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ( 9 % 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























